
Okresný súd Prešov 2Cbi/153/2022 8122200784 10. 04. 2025 JUDr. Tomáš Novák ECLI:SK:OSPO:2023:8122200784.2
Uznesenie Okresný súd Prešov v právnej veci žalobcu: A. B. C., nar. XX.XX.XXXX, trvale bytom D. XXXX/XX, XXX XX B., podnikajúca pod obchodným menom B. C., s miestom podnikania D. XX, XXX XX B., IČO: XX XXX XXX , právne zastúpená: JUDr. Gábor Száraz, advokát, Garbiarska 20, 064 01 Stará Ľubovňa, proti žalovanému: NAŠE FINANČNÉ DRUŽSTVO, so sídlom Popradská 17/670, 064 01 Stará Ľubovňa, IČO: 36 477 494, právne zastúpený: JUDr. Zuzana Kollárová, advokátka, so sídlom Zimná 59, 052 01 Spišská Nová Ves, o určenie právneho dôvodu, výšky, vymáhateľnosti a poradia popretej pohľadávky, takto rozhodol: I. Konanie zastavuje. II. Žiadnej zo sporových strán sa nárok na náhradu trov konania nepriznáva. odôvodnenie: 1. Žalobou doručenou tunajšiemu súdu dňa XX.XX.XXXX sa žalobca domáhal určenia, že pohľadávka žalobcu uplatnená prihláškou pohľadávky do reštrukturalizačného konania dlžníka NAŠE FINANČNÉ DRUŽSTVO, so sídlom Popradská 17/670, 064 01 Stará Ľubovňa, IČO: 36 477 494, vedeného na Okresnom súde Prešov pod sp. zn. XX/X/XXXX, vedená správcom v zozname pohľadávok pod por. č. XXX vo výške 207.954,52 €, je čo do právneho dôvodu, výšky, vymáhateľnosti a poradia nesporná a oprávnená. 2. Súd z úradnej činnosti zistil, že Okresný súd Prešov uznesením č. k. XX/X/XXXX-XXXX zo dňa XX.XX.XXXX zastavil reštrukturalizačné konanie vedené voči dlžníkovi NAŠE FINANČNÉ DRUŽSTVO, so sídlom Popradská 17/670, 064 01 Stará Ľubovňa, IČO: 36 477 494 a zároveň vyhlásil konkurz na majetok dlžníka. Toto uznesenie bolo zverejnené v Obchodnom vestníku č. XXX/XXXX dňa XX.XX.XXXX s účinkami zverejnenia a vyhlásenia konkurzu na majetok úpadcu ku dňu XX.XX.XXXX. 3. Podľa 124 ods. 9 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov (ďalej len „ZKR“), ak súd počas konania o určení popretej pohľadávky vyhlási na majetok dlžníka konkurz, prebiehajúce konanie o určení popretej pohľadávky uznesením zastaví. 4. Vzhľadom na uvedené, v súlade s citovaným zákonným ustanovením, súd konanie v uvedenej právnej veci zastavil, nakoľko v dôsledku zverejnenia uznesenia o vyhlásení konkurzu na majetok úpadcu sa prebiehajúce konania o určení popretej pohľadávky uznesením zastavujú. 5. Podľa § 256 ods. 1 zákona č. 160/2015 Z. z. Civilný sporový poriadok (ďalej len CSP), ak strana procesne zavinila zastavenie konania, súd prizná náhradu trov konania protistrane. 6. Podľa § 262 ods. 1 CSP, o nároku na náhradu trov konania rozhodne aj bez návrhu súd v rozhodnutí, ktorým sa konanie končí.
7. Podľa § 257 CSP, výnimočne súd neprizná náhradu trov konania, ak existujú dôvody hodné osobitného zreteľa 8. Konanie bolo zastavené v dôsledku vyhlásenia konkurzu na majetok úpadcu v priebehu konania o určenie právneho dôvodu, výšky, vymáhateľnosti a poradia popretej pohľadávky v reštrukturalizácii. K zastaveniu konania pre vyhlásenie konkurzu na majetok úpadcu tak došlo bez procesného zavinenia žalobcu, rovnako zastavenie konania procesne žiadnym spôsobom nezavinil ani žalovaný. V súlade s ustálenou rozhodovacou súdnou praxou súd uvedenú skutočnosť považoval za dôvod hodný osobitného zreteľa majúci za následok rozhodnutie o trovách konania v znení, že nárok na náhradu trov konania sa nepriznáva žiadnej zo sporových strán. Poučenie: Proti tomuto uzneseniu je prípustné odvolanie v lehote 15 dní odo dňa doručenia tohto rozhodnutia na Okresnom súde Prešov. V odvolaní sa popri všeobecných náležitostiach podania (§ 127 ods. 1 CSP) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

Zdroj: KAUZIS.SK – https://www.kauzis.sk/judikatura/r/ECLI:SK:OSPO:2023:8122200784.2 (dáta aktuálne k 14. 11. 2026). Záväzné je znenie zverejnené súdom.




